polyglot-tagger/wikipedia-language-snippets-filtered huggingface dataset:
1817లో ఠాణే జిల్లా ప్రాంతం పేష్వాల నుండి బ్రిటిష్ ప్రభుత్వం స్వాధీనం చేసుకుంది. తరువాత ఈ ప్రాంతం ఠాణే కేంద్రంగా ఉత్తర కొంకణి జిల్లాలో భాగంగా మారింది. అప్పటి నుండి సరిహద్దులలో మార్పులు జరుగుతూనే ఉంది. 1830లో ఉత్తర కొంకణి జిల్లా దక్షిణ కొంకణి జిల్లాలోని కొన్ని ప్రాంతాలను కలుపుకుని విస్తరించబడింది. 1833 నాటికి జిల్లా పేరు ఠాణాగా మార్చబడింది. 1853 నాటికి మూడు సబ్‌దివిజన్లు అంధేరీ, కొలాబాలోని రెవదండా గిరిజన ప్రాంతాలు ఠాణా జిల్లాలోని కొలాబా సబ్ కలెక్టరేటుగా రూపొందించబడింది. 1869లో కొలాబా సబ్ కలెక్టరేటు జిల్లాగా రూపొందించబడింది .
కొంకణ్ భూభాగంలో ప్రవహిస్తున్న నదులలో పొడవైనదైన వైతర్నా నది నాశిక్ జిల్లాలోని త్రితంబక్ పర్వతం వద్ద జన్మిస్తుంది. గోదావరి నది కూడా నాశిక్ లోని త్రియంబక్ పర్వతాలలో జన్మిస్తుంది. వైతర్నా నది షహపూర్, వదా, పాల్ఘర్ మీదుగా ప్రవహించి అరేబియన్ సముద్రంలో సంగమిస్తుంది. జిల్లాలో వైతర్నా నది 154కి.మీ పొడవున ప్రవహిస్తుంది. ఇది జిల్లా ఉత్తరభూభాగం అంతా నీటిపారుదల సౌకర్యం కలిగిస్తుంది. వైతర్నా నదికి పలు ఉపనదులు ఉన్నాయి. వీటిలో పింజల్, సూర్య, దహెర్జా, తంస మొదలైన ఉపనదులు ఉన్నాయి.
జిల్లాలో చేపల పరిశ్రమకు ప్రాధాన్యత ఉంది. జిల్లా పశ్చిమ తీరంలో ఉన్న వాగులు, కయ్యలు చేపల పరిశ్రమకు అనుకూలిస్తున్నాయి. జిల్లాలోని ద్వీపాలలోని చేపలపరిశ్రమను సముద్రతీర చేపల పరిశ్రమ అధిగమిస్తుంది. జిల్లాలో చేపల పరిశ్రమ 75% ప్రజలకు ఉపాధి కల్పిస్తుంది. జిల్లాలో 110 కి.మీ పొడవు ఉన్న సముద్రతీరం చేపల పరిశ్రమకు అనుకూలంగా ఉంది.
జిల్లాలో చేపల పరిశ్రమ దహను, పొఖరన్-ఉచ్హెలి, నవపుర్, మురబె, సత్పుతె, దతివరె, అర్నల, వాసి, ఉరన్ ప్రాంతాలలో కేంద్రీకృతమై ఉంది.
జిల్లాలో సహజమైన సరసులు లేవు. ముబై నగరానికి మంచునీరు సరఫరా చేయడనికి నిర్మించిన మానవనిర్మిత సరసులు ఉన్నాయి. భివండి ఉత్తర భూభాగంలో తంసా నది మీద తంసా సరసు నిర్మించబడింది. ఈ ఆనకట్ట సా.శ. 1892లో నిర్మించబడింది. దిగువ వైతర్నా నది ఆధారంగా నిర్మించిన మోదక్ సాగర్ ఆనకట్ట సా.శ. 1957లో నిర్మించబడింది. సా.శ. 1972లో ఎగువ వైతర్నా నది ఆధారంగా వైతర్నా సరసు నిర్మించబడింది. ఎగువ భాస్తా నది మీద భాస్తా సరసు నిర్మిచబడింది. 1981లో షహపూర్ వద్ద ఆనకట్ట నిర్మించబడింది.
జిల్లా కొంకణ్ జిల్లా ఉత్తరభాగంలోని మహారాష్ట్ర దిగువ భుములలో ఉంది. జిల్లాలో ఉలాస్ బేసిన్, వైతమలోయ భూభాగాలు ఉన్నాయి. జిల్లా ఉత్తరంలో సహ్యాద్రిపర్వత మైదానం ఉన్నాయి. జిల్లా మద్యలో ఉలాస్ లోయ ఉంది. ఉత్తర దక్షిణాలుగా వ్యాపించి ఉన్న సన్నని పర్వతావళి దిగువభూములను పశ్చిమ సముద్రతీర భూభాగం నుండి వేరుచేస్తుంది. థానే సముద్రఖాతం సముద్రానికి సమాంతరంగా సాగుతూ ఉంది. వీటి మద్య దూరం 6-10 కి.మీ దూరం ఉంది. జిల్లాలో ఈ పర్వతాలు ఏకాంతంగా అక్కడక్కడా నిలిచి ఉంటాయి.
జిల్లాలో మున్సిపల్ కార్పొరేషన్ కళ్యాణ్, మిరా-భయందెర్, భివాండీ, ఉళస్నగర్, అమ్బర్నాద్, కుల్గవొన్-బద్లపుర్, షహపుర్, నవీన ముంబై మొదలైన ప్రధాన నగరాలు ఉన్నాయి.
కరీఫ్ పంటలలో ప్రధానమైనవి వరి, చిరుధాన్యాలు పండించబడుతున్నాయి. మినుములు, పెసలు, కులిత్ వంటి పప్పుధాన్యాలు పండించబడుతున్నాయి. జిల్లాలో వరి ప్రధాన పంటగా ఉంది. జిల్లాలో ప్రధానంగా పల్ఘర్, భివాండీ, ముర్బద్, షహపుర్, వడ, విక్రమ్గద్, దహను తాలూకాలలో వరి పండించబడుతున్నాయి. జిల్లా ఉత్తర భూభాగంలోని జవహర్, ముర్బద్, విక్రమ్గద్, షహపుర్, మొదలైన తాలూకాలలో వరి, చిరుధాన్యాలు, గోధుమలు, పప్పుదినుసులు పండించబడుతున్నాయి.
జిల్లాలో ప్రధానంగా ఉలాస్, వైతర్నా నదులు ప్రవహిస్తున్నాయి. ఉలాస్ నది లోనావాలా సమీపంలోని తుంగర్లి ఉత్తర భాగంలో జన్మించి భోర్ఘాట్ వైపు ప్రవహిస్తుంది. ఇది వసై క్రీక్ వద్ద సముద్రంలో సంగమిస్తుంది. ఉలాస్ నది 135కి.మీ పొడవున ప్రవహిస్తుంది. ఈ నదులకు పలు ఉపనదులు ఉన్నాయి. వీటిలో బార్వి, భత్స నదులు ప్రధానమైనవి.
పశ్చిమ సముద్రతీరంలో పలు చిన్న క్రీక్స్ ఉన్నాయి. వీటిలో ఆటుపోట్లద్వారా సముద్రజలం ప్రవహిస్తుంది. కొన్ని ప్రాంతాలలో ఇవి ఆక్రమణకు గురౌతున్నాయి. వీటిలో భివంది, చించాని, దహను క్రీక్స్ పెద్దవి. క్రీక్స్ అంటే సముద్రం చుచ్చుకుని ముందుకు రావడం వలన ఏర్పడే జలాశయాలు.
ఠాణే జిల్లాలోని సల్సట్టే ద్వీపం ఉత్తర భాగంలో ఉంది. దీనిని ప్రధాన భూమి నుండి ఉలాస్ నదీజలాలు, ఠాణే క్రీక్ వేరుచేస్తున్నాయి. ఇది ద్వీపనగరం అయిన ముంబై నగరంతో అనుసంధానమై ఉంది. వసై తాలూకాలో అమ్లా ద్వీపం ఉంది. ప్రవేశంలో వైతర్నా ఉప్పూనీటి కయ్య ఉంది.
వసై తాలూకాలోని తంసా నది ముఖద్వారంలో పలు ఉష్ణ గుండాలు ఉన్నాయి. ఇవి అక్లొలి, గణేశ్పురి, వజ్రేశ్వరి గ్రామాల సమీపంలో ఉన్నాయి. , సతివలి ). ఉష్ణగుండాలలో నీటి ఉష్ణోగ్రత 42-55;.
కాటన్, ఇతర నేత పరిశ్రమ కేంద్రాలు ప్రధానంగా భివాండీ, థానే కళ్యాణ్ లలో కేద్రీకృతమై ఉన్నాయి. భివాండి చేనేత పరిశ్రమకు ప్రసిద్ధి. చేనేతకు ఆదరణ లోపిస్తున్న కారణంగా నేతవారు
దక్షిణ తాలూకాలు అధికంగా నగరప్రాంత తాలూకాలు. జిల్లాలో మరాఠీ భాష, వలసల కారణంగా జిల్లాలో ఉర్దూ, సింధి, గుజరాతీ, హిందీ భాషలు వాడుకలో ఉన్నాయి.
పశ్చిమ సముద్రతీరంలో కోలీ ప్రజలు అధికంగా నివసిస్తున్నారు. తూర్పు తాలూకాలలో వర్లి ప్రజలు అధికంగా జీవిస్తున్నారు. వీరు గృహకుడ్యాల మీద చిత్రించే చిత్రాలకు ప్రత్యేక గుర్తింపు ఉంది.
డాక్టర్ వేంపల్లి గంగాధర్ సాహిత్య అకాడమీ యువ పురస్కారం అందుకున్న తొలి తెలుగు రచయిత. ఈయన కడప జిల్లాకు చెందిన కథకుడు, కవి, పరిశోధకుడు.సుపరిచితులైన పాత్రికేయుడు, కవి, రచయిత రాష్టపతి భవన్ 'ఇన్ రెసిడెన్సి ప్రోగ్రాం' కు ఎంపిక అయ్యారు . రాష్ట పతి భవన్ లో 2014 సెప్టెంబరు 8 వ తేది నుంచి 26 వరకు విశిష్ట అతిథిగా వీరు విడిది చేశారు.కేంద్ర సాహిత్య అకాడెమీ వారి 'రైటర్స్ ట్రావెల్ గ్రాంట్' ప్రోగ్రాం ద్వారా విశ్వ కవి రవీంద్రనాథ్ టాగోర్ 150 వ జయంతిని పురస్కరించు కొని 2011, ఏప్రిల్ 27 నుంచి మే 7వ తేది వరకు ' శాంతి నికేతన్ 'లో పర్యటించారు. వెంకటేశ్వర విశ్వవిద్యాలయం నుంచి డాక్టరేట్ అందుకున్నారు.కేంద్ర సాహిత్య అకాడమీ మొదటిసారిగా 'లక్షద్వీప్' లో ఏర్పాటు చేసిన సాహిత్య కార్యక్రమానికి తెలుగు సాహిత్యకారుడిగా హాజరయ్యారు. వీరి' పాపాఘ్ని కథలు ' కడప ఆకాశవాణి కేంద్రం నుంచి ధారావాహిక గా ప్రసారమయ్యాయి. యోగి వేమన విశ్వవిద్యాలయం ఎం.ఏ విద్యార్థులకు వీరి నవల' నేల దిగిన వాన' పాఠ్యాంశంగా నిర్దేశించారు.ఆంధ్ర ప్రదేశ్ రాష్ట్ర విద్యాశాఖ నూతనంగా వెలువరించిన ఒకటి నుంచి ఆరు తరగతుల తెలుగుపాఠ్యపుస్తకాలకు సమన్వయకర్తగా వ్యవహరించారు.
సీమా ప్రకాశ్ కాన్పూర్ విశ్వవిద్యాలయంలో డిగ్రీ పొందారు. ఆమె అద్యయన రంగంలో పది మంది ఇతర విద్యార్థులు ఉండేవారు. ఆమె కాన్పూర్ విశ్వవిద్యాలయం నుండి బోటనీ నుండి మాస్టర్స్ డిగ్రీని జన్యుశాస్త్రము, ప్లాంట్ బ్రీడింగ్ అనే ప్రత్యేకాంశములలో పూర్తిచేశారు. ఎం.యస్సీ పూర్తి చేసిన తదుపరి ఆమె జితేంద్ర ప్రకాశ్ ను వివాహం చేసుకున్నారు. ఆ తర్వాత వారు ఇంగ్లాండ్ లో కొంతకాలం పాటు ఉన్నారు. ఆ దంపతులకు ఇద్దరు పిల్లలు. ఆమె తల్లిగా బాధ్యతలునిర్వహించే సమయంలో కొంతకాలం రీసెర్చ్ అంశాలను ఆపారు. ఇంగ్లండ్ లో నివసించేకాలంలో ఆమె ట్వైఫోర్డ్ ప్లాంట్ లాబొరేటరీస్ లోనూ, బాత్ విశ్వవిద్యాలయంలోను "టిష్యూ కల్చర్ ట్రైనింగ్" పూర్తిచేశారు. ఆమె భారత దేశానికి 1995 లో తిరిగి వచ్చునప్పుడు బెంగలూరు విశ్వవిద్యాలయం నుండి పి.హెచ్.డి పొందారు .
సీమా ప్రకాశ్ భారతదేశంలోని ఉత్తర ప్రదేశ్ లోని కాన్పూర్ లో సెప్టెంబర్ 9 1961 న జన్మించారు. ఆమె తల్లి గృహిణి. ఆమెకు అక్క, ఒక సోదరుడు, చెల్లెలు ఉన్నారు. ఆమెకు 7 వ సంవత్సరంలో శాస్త్రవిజ్ఞానం పై ఆసక్తి కలిగింది.ఆమె "లేడీ ఆఫ్ ద లాంప్", 'ఫ్లోరెన్స్ నైటింగేల్" ల పట్ల ఆరాధనా భావం కలిగియుండేవారు. ఆమె భవిష్యతూలో శిశు వైద్యునిగా కావాలని కోరుకున్నారు.ఆమె తల్లిదండ్రులు, ఉపాధ్యాయులు సైన్స్ పట్ల ఆమె ఆసక్తికి మద్దయునిచ్చి ప్రోత్సహించారు. కానీ మెడికల్ స్కూల్ కు వెళ్ళుటకు అవరోధాలు యేర్పడిన కారణంగా ఆమె శిశువైద్యురాలు కాలేకపోయినది. కానీ ఆమె వివిధ రకాల శిశు మొక్కల సంరక్షణ ద్వారా "శిశువైద్యురాలు" అయింది. వైద్యునిగా కావాలని ఆమె కోరిక ఆమె కుమార్తె రూపంలో నెరవేరింది. ఆమె కుమార్తె వైద్య కళాశాలలో చదువుతున్నారు.
2003 లో డాక్టర్ సీమ గారి సంస్థ పపంచంలో పది సంస్థలలో ఒకటిగా గుర్తింపు పొందింది. అంతేకాదు, ఈమె గ్లోబల్ విమెన్ ఇన్వెంటర్స్ నెట్‌వర్క్ అవార్డ్ నూ గెలుచుకున్నారు. విజ్ఞాన శాస్త్రం, సాంకేతికత, వినియోగం అనే అంశాలమీద 29 దేశాల నుండి నామినేషన్లు రాగా 12 మంది న్యాయమూర్తులతో కూడిన ప్యానల్ పది దేశాలను ఎన్నిక చేసింది. ఆ పది దేశాల్లో భారతీయ మహిళగా డాక్టర్ సీమ గారు ఈ గౌరవం పొందారు.
డాక్టర్ సీమగారు 1995 లో ఇన్‌విట్రో ఇంటర్నేషనల్ ప్రైవేట్ లిమిటెడ్ ను ప్రారంభించారు. ప్రత్యేకంగా తయారు చేసిన గాజు డబ్బాలలో మొక్కలను పెంచి ఇతర దేశాలకు సరఫరా చేశారు. దాదాపు 150 రకాల మొక్కలను ఉత్పత్తి చేశారు. ప్రభుత్వాల సహకారం ఉంటే టిస్యూ కల్చర్ ఫలితాలను వ్యాపింపజేయవచ్చునని అభిప్రాయపడ్డారు.
ఎగువ సుబన్‌సిరి జిల్లా కేంద్రం దపొరిజోలో ఉంది. ఈ జిల్లా వైశాల్యం 7032 చ.కి.మీ. ఈ జిల్లా వైశాల్యం అమెరికాలోని ఈస్ట్ ఫాల్క్‌లాండ్ నగరానికి సమానం. ముఖ్యమైన పట్టణాలు చేతమ్, గిబా, టేక్సింగ్, లైమ్కింగ్, నాచో, సియుమ్, పయెంగ్, తలిహా, గితే రిపా, గుస్సార్, డంపోరిజో, డపోరిజో, మారో, బారిరిజో, పుచిగెకు, వీటిలో ప్రతి ఒక్కటి సర్కిల్‌కు ప్రధాన కార్యాలయాలుగా ఉన్నాయి.
2011 గణాంకాలను అనుసరించి పంచాయితీ రాజ్ మంత్రిత్వశాఖ భారతదేశ జిల్లాలు లో వెనుకబడిన 250 జిల్లాలలో ఎగువ సుబన్‌సిరి జిల్లా ఒకటి అని గుర్తించింది. బ్యాక్‌వర్డ్ రీజన్ గ్రాంటు ఫండునుండి నిధులను అందుకుంటున్న అరుణాచల్ ప్రదేశ్ రాష్ట్ర జిల్లాలలో ఈ జిల్లా ఒకటి.
ఎగువ సుబన్‌సిరి జిల్లాలో నాలుగు అరుణాచల ప్రదేశ్ శాసనసభ నియోజకవర్గాలు ఉన్నాయి: నాచో, తలిహా, డాపొరిజో, డంపొరిజో. ఇవన్నీ అరుణాచల్ పశ్చిమ లోక్‌సభ నియోజకవర్గంలో భాగమై ఉన్నాయి.
1883 లో బ్రహ్మయ్య శాస్త్రి గారు ‘’ఆర్య మత బోధిని ‘’అనే సభను స్థాపించి కాకినాడలో ప్రసిద్ధ వ్యక్తులైనారు. కృత్తివెంటి పేర్రాజు, నాళం పద్మనాభం మొదలైన పెద్దలు శాస్త్రి గారి మతాభిమానానికి కార్య దీక్షకు మెచ్చి చేయూతనిచ్చారు. ఈ సభకు అనుబంధంగా ‘’వివేకానంద పుస్తక భాండాగారం‘’ అనే గ్రందాలయన్నీ స్థాపించారు. మొదట్లో జగన్నాధపురం లో ఉన్న ఈ లైబ్రరీ తర్వాత పెద్ద వీధిలో ఉన్న ‘’పురం వారి సత్రం’’ లోకి మార్చారు. కుర్చీలు బల్లలు సేకరించి ఉపయోగించారు. సుమారు 15 వార్తాపత్రికలను తెప్పించేవారు. ఇక్కడే శాస్త్రిగారు హిందూమతం పై గొప్ప ఉపన్యాసాలిచ్చేవారు. ప్రసిద్ధులను కూడా ఆహ్వానించి ఉపన్యాసాలిప్పించేవారు. హరికధా కాలక్షేపాలు కూడా ఏర్పాటు చేశారు. ఆర్య మత బోధిని సభ ద్వారా శాస్త్రి గారు చేసిన హిందూమత సేవ అపారమై నిలిచింది .
శాస్త్రిగారి రచనలు చాలా పత్రికలలో ప్రచురించబడ్డాయి. అలాగే వారు చాలా పట్టణాలలో ఉపన్యాసాలు ఇచ్చారు. శాస్త్రిగారు అమోఘమైన మహా వక్తలు. గంగా ప్రవాహంగా వారి ఉపన్యాస ధోరణి సాగుతుంది. ఎక్కడా తొణకటం, బెణకటం ఉండదు. సభలో వ్యతిరేకులు ఎన్ని అడ్డంకులు కల్పిస్తున్నా అల్లరి చేస్తున్నా తమ ప్రసంగాన్ని కొనసాగించి విజయ దుందుభి మ్రోగించేవారు. మాధుర్యమైన పదప్రయోగం శాస్త్రిగారి ప్రత్యేకత. రచనలో గ్రాంధికమే వాడారు. వందలాది సభలలో ప్రసంగించారు. ఎన్నో సభలకు అధ్యక్షత వహించారు. ఆంధ్రదేశం లో బరంపురం లో ‘’ఆంధ్ర సారస్వత సభ’’, గుంటూరులో నిర్వహించిన ‘’నిఖిలాంధ్ర దేశ వర్ణాశ్రమ ధర్మ మహా సభ ‘’ లలో శాస్త్రిగారే అధ్యక్షత వహించారు.
ఆంధ్రసాహిత్యపరిషత్పత్రిక-భారతి-శారద-ఆంధ్రపత్రిక ఉగాదిసంచికలు-ముద్దుల మూట-ఉదయలక్ష్మి-సుజాత మొదలైన పత్రికలలో వీరి రచనలు గలవు.
శాస్త్రిగారికి ఏలూరు, సామర్లకోట, నెల్లూరు, కడప, కూరాడ, కిర్లంపూడి మొదలైన పట్టణాలలో ఘన సన్మానాలు నిర్వహించి సత్కరించారు.
శాస్త్రిగారు రాసిన అనంతమైన సాహిత్యంలో చాలాభాగం గ్రంథరూపాన్ని సంతరించుకోలేకపోయింది. గుడ్డిలో మెల్లగా శ్రీ నందిరాజు చలపతి రావు పంతులుగారు మతపర వ్యాసాలను సేకరించి ‘’ఉపన్యాస పయోనిధి‘’ పేరుతొ అయిదు సంపుటాలుగా ముద్రింప చేశారు. ఇంకా వారి రచనలు గ్రంధ రూపాలలోకి వస్తే ఇరవై గ్రంధాలు అవుతాయి. శాస్త్రిగారు రాసిన పత్రికా వ్యాసాలు ఒక్కొక్కటి ఒక్కొక్క చిన్న పుస్తకంగా ముద్రి౦పబడ్డాయి.
తెలంగాణ్యబ్రాహ్మణులు. గౌతమసగోత్రులు, ఆపస్తంబసూత్రులు. వీరి తండ్రి: బ్రహ్మావధాని, తల్లి: సుబ్బమ్మ. వీరు తూర్పు గోదావరి మండలం లోని పలివెల గ్రామంలో ఫిబ్రవరి 2, 1863లో జన్మించారు. ఎక్కువకాలం కాకినాడలో గడిపారు.
కాసరగాడ్ కేరళాలో ఆకర్షణీయమైన జిల్లాలలో ఒకటి. కేరళ ప్రవహిస్తున్న 44 నదులలో 9 నదులు ఈ జిల్లాలో ప్రవహిస్తున్నాయి. కొండలు, సముద్రతీరాలు, బ్యాక్ వాటర్, ఆలయాలు, చర్చిలు, మసీదులు ఉన్నాయి.
బెకాల్ కోట - ఇది కేరళలో అతిపెద్ద కోటగా గుర్తించబడుతుంది. కన్హాగడ్ నుండి 14కి.మీ, కాసరగోడ్ పట్టణం నుండి 15 కీ.మీ దూరంలో ఉంది. సమీప రైల్వే స్టేషను బెకాల్ కోట రైల్వే స్టేషను, పల్లికెరె రైల్వే స్టేషను, సమీపం లోని విమానాశ్రయం మంగళూరు ఎయిర్వేస్.
కొత్తంచేరిరి హిల్స - మలొం సమీపంలో ఉన్న పర్వతావళి. కావేరీ నది ప్రారంభం ఇది తలకావేరికి సమాంతరంగా ఉంది. ఇది 36 కన్హాగడ్ టౌన్ నుండి కీమీ.
ఇతర పర్యాటక ఆకర్షణలు చంద్రగిరి కోట, ఆనందాశ్రమం, నిత్యానందాశ్రమం, కరీం ఫారెస్ట్ పార్క్ ఉన్నాయి - కేరళ గిరిజనులు చేసిన ఫారెస్ట్ పార్క్, పరప్పలో ఉన్న నీలేశ్వర్ ఆలయం ఉన్నాయి. కేరళ రాష్ట్ర ప్రభుత్వం కాసర్రోడ్డులో ఒక ఐటి పార్క్ స్థాపించాలని యోచిస్తోంది. చీమెనిలో 50,000 మందికి ఐటి ఉద్యోగాలు లభిస్తాయని అంచనా.
త్రిక్కానాడ్ శివాలయం అరేబియన్ సముద్రతీరంలో ఉంది. బెకల్ వంతెనకు 1 కి.మీ దూరంలో ఉంది. ఆలయ పరిసరాలు అందంగా ఉంటాయి. భక్తులకు ఈ ఆలయ దర్శనం అలౌకిక ఆనందం కలిగిస్తుంది. ఇక్కడ భక్తుల కోరికలు తప్పక నెరవేరుతాయని విశ్వసిస్తున్నారు. ఒకప్పుడు పాండూరాజు ఈ ఆలయాన్ని పడగొట్టడానికి ప్రయత్నించినప్పుడు ఆయన పడవకు నిప్పంటుకుని రాతికి కొట్టుకుందని పురాణ కథనాలు వివరిస్తున్నాయి. ఇది దక్షిణ కాశిగా ప్రశంశించబడుతుంది.
మాలిక్ దినార్ మసీద్, ఇండియా ఆరభకాల మసీదులలో ఒకటి. మహమ్మద్ ప్రవక్త జీవించి ఉన్న సమయంలోనే ఇది నిర్మించబడినట్లు భావిస్తున్నారు. ఇది కాస్ర్‌గాడ్ రైల్వే స్టేషను‌కు 3 కి.మీ దూరంలో ఉన్నదని భావిస్తున్నారు.
కమ్మడం భగవతి ఆలయం. ధానులో ఉన్న తెయ్యం కలియాట్టం చాలా ప్రాబల్యం సంతరించుకుని వందలాది భక్తులను ఆకర్షిస్తుంది. ప్రతినెల సంక్రమణ రోజుకు ఈ ఆలయదర్శనానికి భక్తులు అధికంగా వస్తుంటారు. కామాడత్ భగవతి, చాముండి ఆలయాలు ఉన్నాయి. ఈ ఆలయం నీలేశ్వరానికి దూరంలో ఉంది.
అంతరించిపోతున్న జాతుల జాబితాలో చేర్చబడిన ఈ జతువులు పంటలను రక్షించుకునే నిమిత్తం ప్రజలచేత చంపబడుతున్నాయి కనుక వీటిని రక్షించడానికి అభయారణ్యం ఏర్పాటు చేస్తున్నారు. రాణిపురం వన్యప్రాణి అభయారణ్యం కర్నాటక లోని తలకావేరి అభయారణ్యంతో విలీనం ఔతుంది. అందువలన ఇది జిల్లాలోని పర్యాటక ప్రాంతంగా మారొంది. రాణిపురం హిల్ స్టేషను కూడా పర్యాటక ఆకర్షణలో ఒకటిగా ఉంది. దీనీని అభయారణ్యంగా ప్రకటించడం వలన పశ్చిమ తీరాన ఉన్న వైవిధ్యమైన పర్యావరణాన్ని సంరక్షించడానికి వీలౌతుంది. ఆక్రమణ, దోపిడీ, రాత్రివేళలో వేట, గనుల త్రవ్వకం, చట్టవిరీధంగా చెట్లను పడగొట్టడం మొదలైనవి నేషనల్‌పార్కుకు అభద్రతాకరంగా పరిణమిస్తున్నాయి. మన్నంకడవు ఆనకట్ట ప్రతిపాదించబడింది. ఇది స్వచ్ఛ జలాల అభివృద్ధి, జలనరుల పర్యావరణ రక్షణ, మొసళ్ళు, ఇతర వన్యమృగ ఆశ్రయం, అంతరించిపోతున్న చేపజాతులు, పక్షుల రక్షణ వంటి వంటి ప్రయోజనాలు చేకూరుతాయి. ఆనకట్ట రిజర్వాయర్ చుట్టూ అరణ్యాలను అభివృద్ధి చేయడం వలన ఇక్కడ మరొక అభయారణ్యం, ఎలిఫెంట్ కారుడార్ ఏర్పాటు చేయడానికి అవకాశం ఉంది.
కాసర్‌గోడ్ జిల్లా , భారతదేశం, కేరళ రాష్ట్రంలోని ఒక జిల్లా. కాసర్‌గోడ్ పట్టణం జిల్లా కేంద్రంగా ఉంది.1956 నవంబరు 1న ఈ జిల్లా రూపొందించబడింది. గతంలో దక్షిణ కనరా జిల్లాలో భాగంగా ఉండేది. జిల్లా కేంద్రం కాసర్‌గోడ్ పట్టణం జిల్లా పేరుగా నిర్ణయించారు. కాసర్‌గోడ్ జిల్లా కేరళరాష్ట్ర ఉత్తర భూభాగంలో ఉంది. జిల్లా కొబ్బరి నార, చేనేత వస్త్రాలకు ప్రపంచ ప్రసిద్ధి చెందింది. జిల్లాలో తులునాడు, కూర్గ్ వంటి ప్రముఖ పర్యాటక ఆకర్షక ప్రాంతాలు ఉన్నాయి. జిల్లాలో 29.3 కి.మీ పొడవైన సముద్రతీరం ఉంది. జిల్లాలో పర్వతశ్రేణి కూడా ఉంది. జిల్లాలో కొండలు, నదులు, గుడులు, సముద్రతీరాలు, కోటలు ఉన్నాయి. జిల్లా సంప్రదాయకంగా సుసంపన్నమై ఉంది. జిల్లాకు సప్తభాషా సంగమభూమిగా ప్రత్యేకత ఉంది. జిల్లాలో 7 ప్రధాన భాషలకు చెందిన ప్రజలు నివసిస్తున్నారు. జిల్లా ఎండోసఫేట్ క్రిమిసంహారక భూమి కలిగిన జిల్లాలలో ఒకటిగా గుర్తించబడుతుంది.
జాతీయ రహదారి 66 కాసర్‌గాడ్ జిల్లాలోని కుంజత్తూర్ వద్ద కేరళాలో ప్రవేశిస్తుంది. ఇక్కడి నుండి రాష్ట్రంలోని ఉప్పల, కాసర్‌గాడ్ జిల్లా, కంహంగాడ్ ద్వారా మేంగుళూర్ చేరుతుంది. రహదారి నెట్‌వర్క్‌కు చెందిన రహదారి తలపాడి ప్రధాననగరాలైన ఉప్పల, కాసర్‌గాడ్, కంహంగాడ్, నీలేశ్వర్, చెరువదూర్ లను అనుసంధానిస్తుంది. రహదారి జిల్లాలో కలికడవు పిలికోడ్ వద్ద జిల్లాను వదిలి వేరొక జిల్లాలో ప్రవేశించి ఎడపల్లితో ముగుస్తుంది. ఇతర ప్రధాన రహదారిలలో కాసర్‌గాడ్ - సులియా, కాసర్‌గాడ్ - పుత్తూర్, ఉప్పల - భయర్, కంహంగాడ్ - పనతూర్, కంహంగాడ్ -కొన్నక్కాడ్, కాసర్‌గాడ్ - బెకల్ - కంహన్‌గాడ్, నీలేశ్వర్- చిట్టరికల్, హొసన్‌గాడి - అనెకల్ ఉన్నాయి. చెరుపుళా - మలోం - బందదుక్కా- ననరపడవు ఘాట్ రోడ్డు ప్రతిపాదించబడింది.
కాసర్‌గోడ్ పురాతన ప్రముఖ భారతీయ సామ్రాజ్యాలలో భాగంగా ఉంది. జిల్లాలో తులు ప్రజలు మరొయు మలయాళం ప్రజలు నివసించే 64 గ్రామాలు ఉన్నాయి. కాసర్‌గోడ్‌ మీద విజయనగర రాజులు దాడిచేసిన సమయంలో కాసర్‌గోడ్ కోలాతిరి రాజా పాలనలో ఉండేది. విజయనగర సామ్రాజ్యం పతనావస్థకు చేరగానే ఈ ప్రాంతపు పాలన ఇక్కరీ నాయికాల ఆధీనంలోకి మారింది. విజయనగర పాలన పతనం అయిన వెంటనే " వెకప్ప నాయక్ " స్వతంత్రం ప్రకటించుకున్నాడు. ఫ్రాంసిస్ బుక్కనన్ ఆర్థర్ విల్లెస్లీ కుటుంబ వైద్యుడు 1800లో కాసర్‌గోడ్‌ను సందర్శించాడు. అతని ప్రయాణంలో అతిరపరంబు, కవ్వై, నీలేశ్వరం, బెకల్, చంద్రగిరి, మంజేశ్వరంల గురించిన సమాచారం సేకరించి లిఖితపూర్వకంగా నమోదు చేసాడు.
కంహంగాడ్ ఫారెస్ట్‌లో " రాణిపురం విల్డ్‌లైఫ్ శాంక్చ్యురీ " ఏర్పాటు చేయాలని పనథడి ఆర్.ఎఫ్ ప్రతిపాదించింది. పశ్చిమ కనుమలో భాగంగా ఉన్న ఇక్కడ వివిధ వృక్షజాలం, జంతుజాలం ఉంది. ఇది తలకావేరీ వన్యప్రాణి శాక్చ్యూరీతో విలీనం ఔతుంది.రాణిపురం హిల్ స్టేషను పనథడి రిజర్వ్ ఫారెస్టులో భాగంగా ఉంది. ఇది అభయారణ్య ఏర్పాటుకు అనువైనదిగా భావిస్తున్నారు. ఇక్కడ షోలా ఫారెస్ట్ ఉంది. ఏనుగులు, చిరుతలు, జింకలు, అడవి కుక్కలు, అడవి పందులు, మకాక్యూలు, అడవి పిల్లులు, చిరుత పిల్లులు, స్లెండర్ లోరిస్, పొర్క్పైంస్, మలబార్ అడవి ఉడుతలు, మలబార్ పిల్లులు, పలు జాతుల పిల్లులు, అరుదైన శీతాకోక చిలుకలు, ఔషధ మొక్కలు ఈ అరణ్యంలో కనిపిస్తుంటాయి.
భారతదేశంలో ప్రధాన 7 భాషలకు చెందిన ప్రజలు నివసిస్తున్న జిల్లాలో కాసర్‌గోడ్ జిల్లా ఒకటి. ఒక్కొక భాషకు పలువురు వాడకందార్లు ఉన్నారు.
జిల్లాలో గుర్తించతగిన భాషలలో మలయాళం, కన్నడం, తులు, కొంకణి భాషలు వాడుకలో ఉన్నాయి. పాఠశాలలలో మలయాళ, ఆంగ్లం భాషలతో కన్నడ భాష కూడా బోధనాభాషగా ఉంది. వీటితో మరాఠీ, బియరీ భాష, హిందీ, ఉర్దు భాషలను అల్పసంఖ్యాక ప్రజలలో వాడుకలో ఉన్నాయి. కాసర్‌గోడ్ జిల్లాలో హవ్యక బ్రాహ్మణులు ఆధికసంఖ్యలో ఉన్నారు. జిల్లా మలయాళం భాషమీద కన్నడ, తులు భాషల ప్రభావం అధికంగా కనిపిస్తుంది. అలాగే ఇక్కడ వాడుకలో ఉన్న కన్నడ, తులు భాషల మీద మలయాళ భాషా ప్రభావం ఉంది.
కాసర్‌గోడ్ జిల్లా మూడు ఆటవీ జిల్లాల మధ్య ఉంది. ఉత్తరంలో దక్షిణ కన్నడ (ఒక నేషనల్ పార్క్, 2 విడ్ లైఫ్ అభయారణ్యాలు ఉన్నాయి. తూర్పున కొడుగు (1 నేషనల్ పార్క్, 2 వన్యప్రాణి శాక్చ్యురీలు ఉన్నాయి. దక్షిణంలో కన్నౌర్ , ఒక ఎలిఫెంట్ కారిడార్) ఉంది. జిల్లాలో సతతహరిరాణ్యాలు, మాంగ్రోవ్ అరణ్యం విస్తారంగా ఉన్నప్పటికీ జిల్లా ఆటవీశాఖ అధికారులు రాష్ట్ర ఫారెస్ట్ డిపార్ట్మెంటుకు గాని కేంద్ర ఫారెస్ట్ డిపార్ట్మెంటుకు గాని జిల్లాలో శాక్చ్యురీ ఏర్పాటుచేయాలని ప్రతిపాదించలేదు. ఉంది.
బేలా చర్చ్: ఇది " అవర్ లేడీ ఆఫ్ సరోవర్ చర్చ్ "గా కూడా గుర్తించబడుతుంది. ఈ కాథలిక్ చర్చ్ కాసర్‌గాడ్‌కు 14 కి.మీ దూరంలో, మంగుళూరుకు 50కి.మీ దక్షిణంలో ఉంది. ఈ చర్చి 1890లో నిర్మించబడింది. జిల్లాలో పురాతన చర్చిగా ఇది గుర్తించబడుతుంది. గోథిక్ గుర్తుగా మిగిలి ఉన్న ఈ చర్చి మంగళూరు డియోసెస్ ఆధీనంలో ఉంది. ఈ చర్చి శతాబ్ది ఉత్సవాలు జరిపిన సందర్భంలో ఈ చర్చి పునరుద్ధరిచబడింది. కాథలిక్కుల మాతృభాష కొంకణి.
జిల్లా సముద్రమట్టానికి 19మీ ఎత్తున ఉంది. జిల్లాలో అత్యధికంగా కొబ్బరిచెట్లు ఉన్నాయి. అలాగే కొండలు, శెలయేర్లు ఉన్నాయి. జిల్లాలో పెంకులు పరచిన కప్పులు కలిగిన గృహాలు ఉన్నాయి. ప్రాంతీయంగా ఎర్రమట్టితో చేసి కాల్చిన పెంకులతో కప్పి ఉంటాయి. ఎర్రమట్టి లేటరైట్ బ్లాకులతో చేసిన గోడలతో గృహాలు నిర్మించబడతాయి. పురాతన గృహాలు సాధారణంగా కొయ్యనగిషీలతో అలంకరించబడిఉంటుంది.
1773లో హైదర్ అలి ఇక్కరీ నాయికాల రాజధాని బెదనూర్ ను జయించాడు. ఆయన కుమారుడు టిప్పు సుల్తాన్ మలబార్ ప్రాంతంలో అధికభాగాన్ని ఆక్రమించాడు. 1792 శ్రీరంగపట్నం ఒప్పందం అనుసరించి టిప్పు తులునాడు వదిలి మిగిలిన మలబారును బ్రిటిష్ ప్రభుత్వానికి అప్పగించాడు. టిప్పు సుల్తన్ మరణం తరువాత టిప్పు సుల్తాన్ బ్రిటిష్ ప్రభుత్వం తులునాడును స్వాధీనం చేసుకుంది.
కాసర్‌గోడ్ జిల్లా వృక్షసంపద అధికంగా కలిగి ఉంది. సముద్రతీరాలలో మినహా మిగిలిన ప్రాంతాలలో వివిధ జాతులకు చెందిన సహజ వృక్షాలు అధికంగా కనిపిస్తుంటాయి. అనుకూలమైన వృక్షాలు అధికంగా పెరగడానికి అవకాశం ఉన్నందున ఒకేరకమైన వృక్షాలు కాక వైవిధ్యం ఉన్న వృక్షాలు అధికంగా కనిపిస్తుంటాయి. నిషిద్ధ అరణ్య ప్రాంతాలలో సతతహరితారణ్యాలు, మాంగ్రోవ్ అరణ్యాలు అధికంగా ఉంటాయి.
కాసర్‌గోడ్‌ను అరేబియన్లు హార్క్‌విల్లియా పలువురు అరేబియన్ ప్రయాణీకులు 9వ, 14వ శతాబ్దంలో కాసర్‌గోడుకు వెళ్ళారు. ఆకాలంలో ఇది ప్రముఖ వ్యాపారకేంద్రంగా ఉంది. పోర్చుగీస్ యాత్రీకుడు దుయర్తె బార్బొస 1514లో కాసర్‌గాడు సమీపంలో ఉన్న కుంబ్లకు వెళ్ళాడు. ఇక్కడ నుండి కాయిర్‌ బదులుగా బియ్యం ఎగుమతి చేయబడ్డాయని పేర్కొన్నాడు.
జిల్లాకు దక్షిణ సరిహద్దుగా కన్నూరు జిల్లా, ఆగ్నేయ సరిహద్దుగా కొడుగు జిల్లా, ఉత్తర సరిహద్దుగా దక్షిణ కన్నడ జిల్లా, తూర్పు సరిహద్దుగా పశ్చిమ కనుమలు ఉన్నాయి.
ఇడుక్కి జిల్లా, భారతదేశం, కేరళ రాష్ట్రంలోని ఒక జిల్లా. ఈ జిల్లా 1972 జనవరి 26 న ఏర్పడింది. జిల్లా రూపొందించిన ఆరంభంలో జిల్లా కేంద్రంగా కొట్టాయం ఉంటూ ఉండేది. 1976 తరువాత జిల్లాకేంద్రం పైనావు పట్టణానికి మార్చారు. ఇడుక్కి జిల్లా కేరళలోని పశ్చిమ కనుమలలోని ఏలకుల కొండల మధ్య ఉంది. ఇడుక్కి జిల్లాలో కట్టప్పనా, తోడుపుజా అనే రెండు పురపాలక సంఘ పట్టణాలు ఉన్నాయి. జిల్లాలో ప్రస్తుతం ఐదు తాలూకాలు ఉన్నాయి. కొట్టాయం జిల్లా నుండి పూర్వ మాజీ హై రేంజ్ డివిజన్‌లోని పీరుమాడే, ఉడుంబంచోల, దేవికులం తాలూకాలను, ఎర్నాకులం జిల్లా నుండి తొడుపుజ తాలూకాను తీసుకొని ఈ జిల్లా 1972 జనవరి 26 న ఏర్పాటు చేయబడింది. జిల్లాలో మలయాళం, ఆంగ్లం రెండు అధికారిక పరిపాలనా భాషలుగా ఉన్నాయి. ఇడుక్కి జిల్లాలో మలయాళం తర్వాత అత్యధికంగా తమిళ భాష మాట్లాడతారు.
జిల్లాలోని ప్రకటినబడిన అభయారణ్యాలలో " ఎర్నాకుళం నేషనల్ పార్క్ " ఒకటి. ఇక్కడ " నీలగిరి తహ్ర్" ప్రపంచంలో అధిక సంఖ్యలో ఉన్నాయి. ఈ పార్క్ దక్షిణ భూభాగంలో ఆనముడి శిఖరం ఉంది. శిఖరం భూభాగంలో అధికంగా పసిరకభూమి ఉంది. సముద్రమట్టనికి 2,000 మీ ఎత్తులో వేగమైన ఈదురు గాలూల మద్య అత్యధికమైన వర్షపాతం ఉన్నందున ఇది మానవసంచారానికి అసాధ్యంగా ఉంటుంది. ఇక్కడ ప్రఖ్యాత నీల కురుంజి పూలు పుష్పిస్తాయి. కురింజి పుష్పాలు 12 సంవత్సరాలకు ఒక సారి పుష్పిస్తాయి.
25 చ.కి.మీ వైశాల్యం ఉన్న " తట్టకాడు పక్షుల సంరక్షణాలయం" పెరియార్ నది ఉత్తర తీరంలో ఉంది. కేరళాలో ఇది మొదటి పక్షుల సంరక్షణాలయం. ఇందులో వైవిధ్యమైన పక్షులు ఉన్నాయి. కొచ్చిన్‌కు 80 కి.మీ దూరంలో ఉన్న ఈ శరణాలయం ప్రముఖ ఆర్నిథాలజిస్ట్ " సలీం అలిల్ " ప్రేరణతో ఏర్పాటు చేయబడింది.
ఇక్కడ ఫాల్కన్, జంగిల్ ఫౌల్, వాటర్ హెన్, హార్న్‌బిల్ మొదలైన పక్షులు ఉన్నాయి. ఇక్కడ టేక్, రోజ్ వుడ్, మగాగని తోటలు అధికంగా ఉన్నాయి.
జిల్లాలో మలయాళం, ఆంగ్లం రెండు అధికారిక పరిపాలనా భాషలు. ఇడుక్కి జిల్లాలో దాదాపు నాలుగు వంతుల మంది ప్రజలు తమ మాతృభాషగా మలయాళం మాట్లాడతారు. దేవికులం, పీరుమేడు, ఉడుంబంచోల తాలూకాల్లో గణనీయమైన తమిళ మైనారిటీ జనాభా ఉంది. అయితే ఈ తాలూకాల్లో కూడా మలయాళీలు అధిక సంఖ్యలో ఉన్నారు. జిల్లాలోని ఆదిమ తెగలు మలయాళం, తమిళంతో దగ్గరి సంబంధం ఉన్న మలవేదన్, మలారియన్, ముతువన్, పాలియన్ వంటి వారి స్వంత మాండలికాలను మాట్లాడతారు.
దక్షిణ భారతదేశంలో ఉన్న బ్రిటిష్ ప్రభుత్వ వేసవి విడిది మూణారు. ఇక్కడ మూడు సెలఏళ్ళు సంగమిస్తున్నాయి కనుక ఇది మూణార్ అయింది. ఇక్కడ ప్రపంచంలో అతిపెద్ద టీతోటలు ఉన్నాయి. ఇది సముద్రమట్టానికి 5,000 అడుగుల ఎత్తున ఉంది. ఇక్కడ ఉన్న ప్రకృతి సౌందర్యం పర్యాటకులను అధికంగా ఆకర్షించడం వలన ఇది ప్రముఖ పర్యాటక ఆకర్షణగా గుర్తింపు పొందింది.
పడమటి కనుమలలోని తూర్పు లోయలలోని సూదూరప్రాంత గ్రామం మరయూర్. కొత్తరాతి యుగపు చిహ్నాలు ఇక్కడ చెదరకుండా ఉన్నాయి. మునియారాస్ అనబడే ఇవి పురాతన గుహలు. కేరళ రాష్ట్రంలో చందన వృక్షాలున్న ఒకేఒక ప్రదేశమిదే.
జిల్లాలో 12 మండలాలు ఉన్నాయి: మహారాజ్‌గంజ్, ఘుఘలి, పనియార, పరతవల్,రతన్‌పూర్, లక్ష్మీపూర్,నిచలౌల్, మితౌర, సిస్,ఫరెండా, బ్రిద్గ్‌మన్‌గంజ్, దనై.
జిల్లాలో 14 పోలీస్ స్టేషన్ల సంఖ్య:-ఫరెంద, నౌతన్వ,పురందర్పుర్,కొథిభర్, తుతిబరి కోత్వాలి,కొళుయి, బ్రిజ్మంగంజ్,ష్యాందెవ్రవ,పర్సమలిక్,పర్గదవ,పనియర్, చౌక్, సొనౌలి కోత్వాలి, ఘుఘుల్యి
2006 గణాంకాల ప్రకారం పచాయితీ రాజ్ మంత్రిత్వశాఖ భారతదేశ జిల్లాలు లో వెనుకబడిన 250 జిల్లాలలో మహారాజ్‌గంజ్ జిల్లా ఒకటి అని గుర్తించింది. బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న ఉత్తరప్రదేశ్ రాష్ట్ర 34 జిల్లాలలో ఈ జిల్లా ఒకటి.
ఉత్తర ప్రదేశ్ రాష్ట్రం లోని జిల్లాలలో మహారాజ్‌గంజ్ జిల్లా ఒకటి. మహారాజ్‌గంజ్ పట్టణం జిల్లాకు కేంద్రంగా ఉంది.
1979 వ సంవత్సరములో అస్సాంలో వచ్చిన వరదల వలన ఎన్నో జలచరాలు బ్రహ్మపుత్రా నది ఒడ్డుకి కొట్టుకువచ్చాయి.కొన్ని రోజులకి వరదలు తగ్గి నది మధ్య లోని ఇసుకదీవులు వేడెక్కడంతో వేడికి తట్టుకోలేక కొట్టుకొచ్చిన ఆ జలచరాలు అక్కడే పెద్ద సంఖ్యలో సమాధి అయిపోయాయి.అక్కడికి దగ్గరలోనే ఉండే జాదవ్ వాటిని చూసి చలించి పోయాడు.వెంటనే అటవీ అధికారుల వద్దకు వెళ్ళి ఆ ఇసుక తెన్నెల వద్ద అడవిని పెంచితే ఇటువంటి పరిస్థితి రాదని చెప్పాడు.వాళ్ళు.'ఈ ఇసుక నేలళ్ళో ఏ విధమైన మొక్కలు పెరగవు.అంతగా చేయాలనుకుంటే నువ్వే అక్కడ వెదురు లాంటి మొక్కలు ఏవైనా నాటి చూడు.' అని సలహా ఇచ్చారు.తాను పుట్టిన నేలను కాపాడుకోవాలని 16 ఏళ్ల జాదవ్‌ అప్పుడే నిర్ణయించుకున్నాడు. ప్రకృతి విసిరిన సవాలును స్వీకరించాడు. పచ్చదనమంటూ లేని ప్రాంతంలో రోజుకొక మొక్క నాటాడు. అలాఅలా. మొక్కంటూ మొలవని నేలపై ఓ అడవి ఆవిష్కృతమైంది. 1,360 ఎకరాల్లో విస్తరించింది. పులులు, ఏనుగులు వంటి ఎన్నో రకాల వన్యప్రాణులకు నివాస కేంద్రమైంది
జాదవ్‌ ఓ వనాన్నే సృష్టించాడన్న విషయం 2007 వరకు బయటి ప్రపంచానికి తెలియదు. ఓ రోజున ఫొటోజర్నలిస్ట్‌ జీతూ కలితా అనుకోకుండా ఈ ప్రాంతానికి రావడంతో ఈ విషయం బయటపడింది. వాళ్లు కలవడమే చాలా చిత్రంగా జరిగిందట. ‘‘పక్షుల ఫొటోలు తీయడానికి ఓ బోటు తీసుకుని. బ్రహ్మపుత్ర నదిలో వెళ్తున్నా. మాజులీ ద్వీపం వద్దకు రాగానే నాకు చాలా ఆశ్చర్యంగా అనిపించింది.
నా కళ్లను నేనే నమ్మలేకపోయాను. మొక్క మొలకెత్తడానికే సందేహించే ఈ నేలపై పచ్చని అడవి’అని జీతూ నాటి సంఘటనను గుర్తు చేస్తున్నారు. ఇక జాదవ్‌ అయితే. ఎవరూ రాని ఆ ప్రదేశానికి జీతూ రావడంతో వన్యప్రాణుల వేటగాడు అని అనుకున్నాడట. ఈ సందర్భంగా జాదవ్‌ భగీరథ యత్నం గురించి తెలుసుకున్న జీతూకు నోట మాట రాలేదు. కొన్ని రోజులు అక్కడే ఉన్నారు. జాదవ్‌ గొప్పతనాన్ని తన కథనం ద్వారా ప్రపంచానికి పరిచయం చేశారు. ఒక్క వ్యక్తి తలుచుకుంటే ఏం చేయగలడన్న దానికి ఉదాహరణ జాదవేనని చెబుతారు.
జవహర్‌లాల్ నెహ్రూ విశ్వవిద్యాలయం స్కూల్ ఆఫ్ ఎన్విరాన్‌మెంటల్ సైన్సెస్ 2012 ఏప్రిల్ 22 న ఏర్పాటు చేసిన బహిరంగ కార్యక్రమంలో జాదవ్ పయెంగ్‌ను సత్కరించారు. ఇంటరాక్టివ్ సెషన్‌లో అడవిని సృష్టించిన తన అనుభవాన్ని ఆయన పంచుకున్నారు, ఇక్కడ మాగ్సేసే అవార్డు గ్రహీత రాజేంద్ర సింగ్, జెఎన్‌యు వైస్-ఛాన్సలర్ సుధీర్ కుమార్ సోపోరీ ఉన్నారు. జాపోవ్ పేయెంగ్‌ను "ఫారెస్ట్ మ్యాన్ ఆఫ్ ఇండియా" గా సోపోరీ పేర్కొన్నారు. అక్టోబర్ 2013 నెలలో, ఇండియన్ ఇన్స్టిట్యూట్ ఆఫ్ ఫారెస్ట్ మేనేజ్‌మెంట్‌లో వారి వార్షిక ఈవెంట్ కోలెన్సెన్స్ సందర్భంగా ఆయనను సత్కరించారు. 2015 లో, భారతదేశంలో నాల్గవ అత్యున్నత పౌర పురస్కారం పద్మశ్రీతో సత్కరించారు. ఆయన చేసిన కృషికి అస్సాం వ్యవసాయ విశ్వవిద్యాలయం, కాజీరంగ విశ్వవిద్యాలయం నుండి గౌరవ డాక్టరేట్ పట్టా పొందారు.
జాదవ్‌కు తాను మొదటిసారి నాటిన మొక్క ఎక్కడుందో కూడా తెలుసు. ఓ మహారణ్యానికి బీజం వేసిన ఆ వృక్షం వద్దకు రోజుకు ఒక్కసారైనా వెళ్లి. సేదతీరుతాడు. నీవు లేనిదే నేను లేను అంటాడు. ఉదయం 3 గంటలకు నిద్రలేవగానే. తన వనం వద్దకు వెళ్తాడు. మొక్కలు నాటే పనిలో మునిగిపోతాడు. సమీప గ్రామాల్లో పాలు అమ్మి. జీవనం కొనసాగించే జాదవ్‌ నిజంగా హరిత సంపన్నుడే.
జాదవ్ మొలాయి పేయింగ్, మైసింగ్ ట్రైబ్ కు చెందిన పర్యావరణ కార్యకర్త, అడవిని వృద్ధిచేసిన వ్యక్తి. ఇతను అస్సాంలోని జోర్హాట్ కు చెందినవారు.